b'\n_START_ARTICLE_\nLada 1600\n_START_SECTION_\nYleist\xc3\xa4\n_START_PARAGRAPH_\n2106-malli perustui pitk\xc3\xa4lti Lada 1500:aan (VAZ-2103) mutta siin\xc3\xa4 oli uudempi 1,6 -litrainen moottori. My\xc3\xb6s varustelu muuttui: malli sai uudet verhoilut ja kojelaudan yksityiskohdat, puskurit, j\xc3\xa4\xc3\xa4hdyttimen s\xc3\xa4leikk\xc3\xb6 sek\xc3\xa4 takavalot uusittiin. Uusina vakiovarusteina oli jarruj\xc3\xa4rjestelm\xc3\xa4n merkkivalo ja mittarivalojen s\xc3\xa4\xc3\xa4t\xc3\xb6. My\xc3\xb6s vaihteiston v\xc3\xa4lityksi\xc3\xa4 oli muutettu vastaamaan suuremman moottorin antaman tehon mukaiseksi.\n_START_SECTION_\nIt\xc3\xa4-Eurooppa ja Aasia\n_START_PARAGRAPH_\n2106 k\xc3\xa4ytti edelleen samaa 2424 mm:n akseliv\xc3\xa4lill\xc3\xa4 varustettua pohjalevy\xc3\xa4 kuin muutkin Lada-mallit, mutta auto on muita malleja pidempi. Mallin suureen suosioon It\xc3\xa4-Euroopan ja Ven\xc3\xa4j\xc3\xa4n alueella vaikutti hyv\xc3\xa4 varustetaso ja laaja mallitarjonta. 2106-mallistoon kuului sen valmistushistorian aikana malleja, joita ei l\xc3\xa4nsimarkkinoilla ollut tarjolla. VAZ-2106-mallia valmistettiin 1,6-litraisen version lis\xc3\xa4ksi my\xc3\xb6s 1,5- ja 1,3-litraisilla moottoreilla ja 4- sek\xc3\xa4 5-portaisilla vaihteistoilla. Viimeinen, IzhAvto:n valmistama versio oli tyypilt\xc3\xa4\xc3\xa4n VAZ-21060, ja se oli varustettu katalysaattorilla ja polttoaineensuihkutuksella.\n_START_SECTION_\nL\xc3\xa4nsi-Eurooppa, Suomi\n_START_PARAGRAPH_\nVarsinaisille l\xc3\xa4nsimarkkinoille VAZ-2106 oli tarjolla ainoastaan 1,6-litraisena versiona, vuosien 1975 \xe2\x80\x93 1989 v\xc3\xa4lisen\xc3\xa4 aikana. Suomeen VAZ-2106-mallia tuotiin vuosien 1977 \xe2\x80\x93 1985 v\xc3\xa4lisen\xc3\xa4 aikana._NEWLINE_VAZ-2106 tuli Suomen markkinoille alkuvuodesta 1977 mallilla Lada 1500 SL (VAZ-21061). Sen tekniikka oli sama kuin 1500 S (VAZ-2103) -mallissa, mutta kori ja varusteet perustuivat uuteen Lada 1600 (VAZ-2106) malliin, joka tuotiin markkinoille hieman my\xc3\xb6hemmin. _NEWLINE_Vuonna 1980 Lada 1600 sai uuden Ozon-kaasuttimen ja alipaines\xc3\xa4\xc3\xa4t\xc3\xb6isen virranjakajan. Samana vuonna malli sai l\xc3\xa4nsimarkkinoita varten suunnitellut suurempikokoiset turvapuskurit._NEWLINE_Vuonna 1985 VAZ-2106 1600 -mallin korvasi Suomen markkinoilla Lada 1600 SL (VAZ-21074), jossa 1,6 litran moottori on yhdistetty 2107:n koriin.\n_START_SECTION_\nTekniset tiedot\n_START_PARAGRAPH_\nVAZ-2106:n Suomessa tarjolla olleet vaihtoehdot:'